**2-րդ կրթական հարթակ**

**18-րդ շաբաթ**

***Նախորդ դասի ստուգում/ծանոթություն։***

**Դասասկզբյան հարց ու պատասխան աշակերտների հետ**

**Դասը սկսել դպրոցի ուխտով։** *Աշակերտների հետ կարդալ ուխտի տեքստը, անհրաժեշտության դեպքում այն նորից մեկնաբանել։*

* **Գրականություն -** Կրկնել«Իմ հայրենիք» բանաստեղծությունը (էջ 51)

Աշակերտները պետք է կարողանան կարդալ դասանյութը և պատասխանել հետևյալ հարցերին

* Ինչի՞ մասին էր բանաստեղծությունը:
* Փոքրիկը ինչո՞ւ է ուզում շուտ մեծանալ:
* Իսկ հիմա դու ինչպե՞ս կարող ես օգտակար լինել հայրենիքիդ:
* **Ուղղագրություն** – Թելադրության միջոցով վերհիշել հետևյալ բառերի գրության ձևը՝ *երկինք, թեև, արժանի, որդի*
* **Բառագիտություն**-Բացատրել հետևյալ բառերի իմաստը․
  + *Թեև – չնայած որ, թեպետ*
  + *Արժանի – համապատասխան, հարմար, մի բանի համար արժանիք ունեցող*

***Նոր դաս։***

* **Գրականություն -** «Մեր հայրենիք սիրելի» բանաստեղծությունը (էջ 49)
* **Բառագիտություն** – Թեմատիկ բառերի բացատրություններ
* **Ուղղագրություն** –*ծաղկուն, մրգեր, երգ, հույս* բառերի ուղղագրություն*,* բառաթելադրություն
* **Քերականություն –** **«Ձ-Ծ-Ց»** բաղաձայնների օգտագործումը (էջ 49)
* **Մշակույթ** – **Հայոց բանակի օրը**

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

* **Գրականություն –** «Մեր հայրենիք սիրելի» բանաստեղծությունը (էջ 49)
* Ինչի՞ մասին էր բանաստեղծությունը:
* Ո՞րն է մեր հայրենիքը:
* Ինչո՞ւ ենք հպարտանում մեր հայրենիքով:
* Կարդալ բանաստեղծության այն տողերը, որտեղ հայրենիքը համեմատվում է մայրիկի հետ:

**Բառագիտություն –** Բացատրել հետևյալ բառերի իմաստը․

* + Զով – սառը, հով
  + Հասուն – հասած (մրգերի համար)
  + Հասակ – տարիք

**Ուղղագրություն** – Սովորել*ծաղկուն, մրգեր, երգ, հույս* բառերի ուղղագրությունը

**Քերականություն** – «Ձ-Ծ-Ց» բաղաձայնների օգտագործումը.

* Տառերը փոխելուց ստանում ենք նոր բառեր
* ձող – ցող
* ձախ – ցախ
* ձողիկ – ցողիկ
* ցանց
* ծիծաղ
* ձանձրանալ
* Կատարել էջ 49-ի վարժությունը

**Մշակույթ – Հայոց բանակի օրը**

Հունվարի 28-ը հայկական անկախ հանրապետության լավագույն օրերից մեկն է, երբ Հայաստանի Հանրապետության բնակչությունն ու աշխարհասփյուռ հայությունը նշում են հայկական բանակի կազմավորման տարեդարձը:

Արդեն 31 տարի հայկական բանակը մեր երկրի կայունության, անկախության, հերոսացման ու մեր անկախ պատմության շարժիչ ուժի հիմնական կրողն է, անկախ բոլոր դժվարություններից:

Հունվարի 28-ը տոնն է ոչ միայն բանակի ու ծառայող զինվորների, այլեւ նրանց հերոս մայրերի, հայրենիքի պաշտպանության համար նահատակված ու վիրավորված բոլոր երիտասարդ տղաների ու բոլոր նրանց, ում համար ազգն ու բանակը իրական հպարտանալու արժեքներ են:

Եվ ուրեմն, թող շնորհավո՛ր լինի բոլորիս տոնը:

**Հարցեր և առաջադրանքներ**

* Հայաստանում ե՞րբ ենք նշում Հայոց բանակի օրը:
* Քանի՞ տարվա պատմություն ունի Հայոց բանակը։
* Ի՞նչ կմաղթես հայ զինվորին:

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության և մշակույթի դասանյութերը, վերարտադրել սեփական խոսքերով, և պատասխանել դասավերջի հարցերին։
* Հասկանալ և հիշել «Ձ-Ծ-Ց» բաղաձայնների օգտագործման կանոնները և բերել օրինակներ:
* Վերհիշել Այբուբենը:
* Մասնակցել խմբային աշխատանքներին։